 AmaGupta asola uNgqongqoshe ngokuwakhela itulo News24AmaGupta asola uNgqongqoshe ngokuwakhela ituloJohannesburg Inkampani yomndeni womacaphumakusale, abakwaGupta, i-Oakbay Investments, isigxeke isicelo sasenkantolo sikaNgqongqoshe wezeziMali, uPravin Gordhan, mayelana nale nkampani, yathi asinasidingo futhi sigcwele amaphutha.Ummeli we-Oakbay Investments, uGert van der Merwe, bekulindeleke ukuba afake amaphepha eNkantolo eNkulu yaseNorth Gauteng ngoLwesihlanu ephendula uGordhan mayelana nomkhankaso wakhe wokuthola umyalelo ngokuvalwa kwama-akhawunti ale nkampani amabhange.OLUNYE UDABA: UJohann Rupert ukhala ngaphansi ku-Atul Gupta ngobucebi UmbikoEsitatimendeni esikhishwe yi-Oakbay Investments ngoLwesihlanu, le nkampani ithe isicelo sikaGordhan asinasidingo ngoba ukukho ukuphikisana okukhona. AbakwaGupta baphinde bacela inkantolo ukuba ichithe isicelo sikaGordhan bese imyalela nokuthi akhokhe izindleko zecala.Lesi sicelo sikaGordhan sasenkantolo simayelana nesinyathelo samabhange amane amakhulu kuleli sokuvala ama-akhawunti asebhange e-Oakbay Investments.La mabhange athintekayo uFirst National Bank, uNedbank, uStandard Bank kanye no-Absa.UGordhan ufuna ukuvikelwa yinkantolo ukuze angaphoqwa abakwaGupta ukuthi angenelele odabeni lokuvalwa kwalama-akhawunti amabhange.Kodwa-ke abakwaGupta bathi lesi sicelo sikangqongqoshe siwukuxhaphaza izinkantolo futhi siyinhloso yokuzuza ngokwezepolitiki.Bathi futhi bona abakaze bathi uGordan kumele angenelele. 